open-index/open-wikipedia-markdown huggingface dataset:
วยาคติ

**วยาคติ** หรือ  () คือการเหมารวมหรือการเลือกปฏิบัติต่อบุคคลหรือกลุ่มบุคคลด้วยเหตุแห่งอายุหรือวัยซึ่งอาจเกิดขึ้นอย่างลำลองหรืออย่างเป็นระบบ ศัพท์  ได้รับการบัญญัติขึ้นในปี พ.ศ. 2512 โดยรอเบิร์ต นีล บัตเลอร์ แพทย์และนักพฤฒาวิทยาชาวอเมริกัน เพื่ออธิบายการเลือกปฏิบัติต่อผู้อาวุโสในทำนองเดียวกันกับลัทธิกีดกันทางเพศและอคติทางเชื้อชาติ บัตเลอร์นิยามว่า "วยาคติ" เป็นการรวมกันขององค์ประกอบที่เชื่อมโยงกันสามองค์ประกอบ ได้แก่ ทัศนคติเดียดฉันท์ผู้สูงอายุ วัยสูงอายุ และกระบวนการเปลี่ยนตามวัย, การเลือกปฏิบัติต่อผู้สูงอายุ, แนวปฏิบัติและนโยบายเชิงสถาบันที่ทำให้การเหมารวมผู้สูงอายุดำเนินไปอย่างไม่จบสิ้น

ศัพท์นี้ยังใช้กล่าวถึงความเดียดฉันท์และการเลือกปฏิบัติต่อวัยรุ่นและเด็ก เช่น การปฏิเสธสิทธิ์บางประการที่มักสงวนไว้สำหรับผู้ใหญ่ (อย่างสิทธิ์ในการออกเสียงลงคะแนน สิทธิ์ในการดำรงตำแหน่งทางการเมือง สิทธิ์ในการซื้อและการดื่มแอลกอฮอล์ สิทธิ์ในการซื้อและสูบบุหรี่หรือกัญชา สิทธิ์ในการแต่งงาน สิทธิ์ในการเป็นเจ้าของปืน สิทธิ์ในการพนัน สิทธิ์ในการยินยอมหรือปฏิเสธการรักษาพยาบาล สิทธิ์ในการลงนามในสัญญา ฯลฯ) การเพิกเฉยต่อความคิดเห็นของพวกเขาเนื่องจากถือว่า "ยังเด็กเกินไป" หรือการทึกทักว่าพวกเขาควรประพฤติตนในลักษณะบางอย่างให้สมกับอายุ อย่างไรก็ตาม ศัพท์นี้ส่วนใหญ่มักใช้ในสถานการณ์ที่เกี่ยวข้องกับการปฏิบัติต่อผู้สูงอายุ ผู้สูงอายุเองก็อาจมีวยาคติได้อย่างลึกซึ้งจากการซึมซับภาพเหมารวมในแง่ลบเกี่ยวกับความสูงวัยมาทั้งชีวิต ความกลัวตาย ความกลัวความพิการ และการพึ่งพิงผู้อื่นเป็นสาเหตุหลักของวยาคติ โดยการหลีกเลี่ยง การแบ่งแยก และการปฏิเสธผู้สูงอายุเป็นกลไกการรับมือที่ช่วยให้ผู้คนเลี่ยงการคิดถึงความตายของตนเอง

## อ้างอิง


หมวดหมู่:อคติ
หมวดหมู่:การเลือกปฏิบัติ
หมวดหมู่:สิทธิเยาวชน
หมวดหมู่:ผลิตภัณฑ์ที่ออกในปี พ.ศ. 2512
วัดวรามาตยภัณฑสาราราม

**วัดวรามาตยภัณฑสาราราม** หรือ **วัดขุนจันทร์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในซอยเทอดไท 28 แขวงตลาดพลู เขตธนบุรี กรุงเทพมหานคร วัดมีความโดดเด่นในเรื่องของการสะเดาะเคราะห์ปีชงและบูชาพระราหู 

## ประวัติ
วัดขุนจันทร์สร้างขึ้นประมาณปี พ.ศ. 2380 โดยพระยามหาอำมาตยาธิบดี (ป้อม อมาตยกุล) โดยตั้งชื่อวัดว่า "วัดขุนจันทร์" เพราะผู้สร้างวัดได้รับชัยชนะจากศึกที่เวียงจันทน์ โดยสร้างหลังเสร็จศึกประมาณ 10 ปี ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ท้าวภัณฑสารานุรักษ์ (วรรณ) ธิดาคนเล็กของพระยาอำมาตย์ (ป้อม) บูรณปฏิสังขรณ์วัด แล้วขอพระราชทานชื่อวัดใหม่ พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าพระราชทานชื่อวัดว่า "วัดวรามาตยภัณฑสาราราม" เมื่อปี พ.ศ. 2426

สภาพวัดในอดีต ไม่ทราบแน่ชัดเรื่องเนื้อที่วัด ทราบแต่เพียงว่า หน้าวัดหันลงสู่คลองบางหลวง หลังวัดเป็นสวนผลไม้ (ถนนเทอดไทในปัจจุบัน) และหลังวัดอีกส่วนหนึ่งเป็นป่าช้าฝังศพ วัดได้เป็นที่อยู่ของข้าทาสบริวารซึ่งเป็นเชลยศึกได้พักอาศัย วัดนี้ได้รับพระราชทานวิสุงคามสีมาประมาณ พ.ศ. 2440

## ศิลปกรรม
ศิลปกรรมภายในวัดผสมผสานระหว่างไทยพุทธกับพม่า สิ่งสำคัญในวัดได้แก่ วิหารหลวงพ่อโต วิหารหลวงพ่อหยกขาว สร้างเสร็จปี พ.ศ. 2545 วิหารเจ้าแม่กวนอิมเพชรงาม พระพุทธรูปปางไสยาสน์ และพระพุทธชินราช

## ดูเพิ่ม
* โรงเรียนวัดขุนจันทร์

## อ้างอิง

วรามาตยภัณฑสาราราม
หมวดหมู่:โบราณสถานในเขตธนบุรี
วัดจันทร์ประดิษฐาราม (กรุงเทพมหานคร)

**วัดจันทร์ประดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางด้วน เขตภาษีเจริญ กรุงเทพมหานคร ที่ตั้งวัดมีเนื้อที่ 14 ไร่ 7 ตารางวา ที่ธรณีสงฆ์ มี 42 ไร่ 45 ตารางวา เจ้าอาวาสองค์ปัจจุบันคือ พระครูปลัดไชยวุฒิ อาภานนฺโท  

## ประวัติ
วัดจันทร์ประดิษฐารามสร้างขึ้นเมื่อประมาณปี พ.ศ. 2371 สร้างโดยนายจันปะขาว คหบดีผู้มั่งคั่งได้มอบที่ดินสร้างวัด ซึ่งมีที่ดินทั้งสิ้น 52 ไร่ 3 งาน 72 ตารางวา เมื่อมอบที่ดินให้แก่วัดแล้วก็ได้นุ่งขาวห่มขาวจำศีลภาวนาอยู่ในวัดนี้จนตลอดชีวิต จึงได้ตั้งชื่อวัดนี้ว่า **วัดจันปะขาว** ตามนามผู้สร้างวัด แต่ประชาชนมักเรียกชื่อเพี้ยนไปหลายชื่อ เช่น วัดชีปะขาว วัดจันตาปะขาว เป็นต้น จนหน่วยงานราชการทำเรื่องเสนอต่อทางการคณะสงฆ์ขอเปลี่ยนชื่อวัดเสียใหม่เป็น "วัดจันทร์ประดิษฐาราม" วัดได้รับพระราชทานวิสุงคามสีมาครั้งแรกเมื่อปี พ.ศ. 2390 ต่อมาได้ถอนวิสุงคามสีมาเดิม และได้ขอพระราชทานวิสุงคามสีมาใหม่เมื่อวันที่ 8 กรกฎาคม พ.ศ. 2526 ขนาดกว้าง 40 เมตร ยาว 80 เมตร

## อาคารเสนาสนะ
อุโบสถหลังใหม่ขนาดกว้าง 15.90 เมตร ยาว 41.10 เมตร มีสองชั้นขนาด 9 ห้อง มีเสาหาร เป็นมุขเด็จทั้ง 2 ด้าน ภายในประดิษฐานพระประธาน พระพุทธรูปปางพุทธชินราช ขนาดหน้าตักกว้าง 5 ศอก 1 คืบ สูงถึงเกศ 7 ศอก วิหารหลวงพ่อขาว สร้างปี พ.ศ. 2379 มีพระพุทธรูปสมัยรัตนโกสินทร์ปางต่าง ๆ ไม่น้อยกว่า 140 องค์ ปัจจุบันเหลืออยู่ประมาณ 85 องค์ มีพระพุทธรูปสำคัญคือ *หลวงพ่อขาว*

## อ้างอิง

จันทร์ประดิษฐาราม
วัดประดิษฐาราม (กรุงเทพมหานคร)

**วัดประดิษฐาราม** หรือ **วัดมอญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหิรัญรูจี เขตธนบุรี กรุงเทพมหานคร มีเนื้อที่ 6 ไร่ 82.20 ตารางวา จุดเด่นคือพระพุทธรูปปางสีหไสยาสน์ที่ประดิษฐานอยู่ในวิหารพระนอน และเจดีย์คู่ทรงมอญ

## ประวัติ
วัดประดิษฐารามสร้างเมื่อ พ.ศ. 2293 เดิมเป็นวัดไทย มีกุฏิพระเป็นฝาไม้ไผ่ขัดแตะ แต่เมื่อชาวมอญมาอาศัยอยู่บริเวณนี้และได้ทำนุบำรุงวัดจึงกลายเป็นวัดมอญในที่สุด เจ้าอาวาสองค์แรกก็คือท่านเกษร เจ้าอาวาสองค์ต่อมาเป็นชาวมอญชื่อว่า หลวงปู่โต ชาวบ้านได้ไปนิมนต์ท่านมาจากบ้านบางปลา ตำบลบ้านเกาะ อำเภอเมืองสมุทรสาคร จังหวัดสมุทรสาคร ในราวต้นรัชสมัยพระบาทสมเด็จพระจุลจอมเกล้าเจ้าอยู่หัว ต่อมาราวต้นรัชสมัยพระบาทสมเด็จพระมงกุฎเกล้าเจ้าอยู่หัว ในการปลงศพหลวงปู่โต ทางราชการได้ส่งช่างสิบหมู่มาสร้างเมรุให้และมีการจุดลูกหนูด้วย วัดได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2521 เขตวิสุงคามสีมากว้าง 20 เมตร ยาว 40 เมตร

## อาคารเสนาสนะ
โบสถ์เป็นโบสถ์ขนาดเล็กมีช่อฟ้าใบระกา หน้าบันเป็นไม้พื้นเรียบ เซาะร่องทำลายประดับกระจกสีอย่างลายเครือเถาดอกพุดตาน มีวิหารหลังเล็กอยู่ข้างโบสถ์ หน้าบันวิหารเป็นลายปูนปั้นเครือเถา กรอบหน้าบันด้านล่าง ปั้นรูปนกในท่าเอี้ยวตัว (ไม่ใช่หงส์) 1 ตัว ซ้ายมือของโบสถ์เป็นระเบียงคดประดิษฐานพระพุทธไสยาสน์ ที่ดินหลังระเบียงคดพระพุทธไสยาสน์เป็นวังพระองค์เจ้ารัชนีแจ่มจรัส กรมหมื่นพิทยาลงกรณ์ (น.ม.ส.) ระเบียงคดเดิมมุงด้วยกระเบื้องหางปลา ต่อมาได้รื้อลงมุงด้วยสังกะสีลอนเล็กแทน วัดมีเจดีย์บรรจุอัฐิน้อยใหญ่ 4–5 องค์ เป็นเจดีย์ทรงไทยย่อมุมไม้สิบสอง ด้านหลังโบสถ์มีเจดีย์มุมละ 1 องค์ คงเหลือเพียงองค์เดียว เป็นเจดีย์ทรงไทยย่อไม้สิบสองเหมือนกัน

วัดมีศาลาการเปรียญ และมีโรงเรียนเทศบาลวัดมอญและหมู่กุฏิสงฆ์ในเขตสังฆาวาส

## อ้างอิง

ประดิษฐาราม
ประดิษฐาราม
วัดกันตทาราราม

**วัดกันตทาราราม** หรือ **วัดใหม่จีนกัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร

วัดกันตทารารามตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2438 วัดสร้างบนที่ดินซึ่งแต่เดิมเป็นสวนพลู ชาวบ้านเรียก **วัดใหม่จีนกัน** ผู้สร้างวัดคือนายกันและนางจันทร์พร้อมด้วยบุตรธิดา ในวิสุงคามสีมาระบุไว้ว่า *จีนกัน อำแดงจีบ* ได้อุทิศถวายที่ดินให้ 4 ไร่

วัดได้รับพระราชทานนามว่า "กันตทาราราม" แต่มีสมัยหนึ่งเพี้ยนเป็น "กันตยาราม" ในช่วงปี พ.ศ. 2470 ตำบลบริเวณนี้เรียกว่าตำบลกันตยาราม ขึ้นกับอำเภอบุคคโล (ต่อมาตำบลกันตยารามถูกยุบและแยกพื้นที่ไปรวมกับตำบลตลาดพลูและตำบลบางยี่เรือ ขึ้นกับอำเภอธนบุรี) ภายหลังได้มีการรื้อฟื้นชื่อเก่า จึงเปลี่ยนชื่อวัดกลับมาเป็นวัดกันตทาราราม

วัดมีอุโบสถแบบศิลปะมอญ ด้านหน้ามีพระพุทธรูปปางห้ามญาติด้านหลังมีพระมาลัยเปิดขุมนรก นอกจากนี้ยังมีศาลาการเปรียญทรงไทยสามมุข พระพุทธรูปศิลปะเชียงแสนและศิลปะลพบุรี

## อ้างอิง

กันตทาราราม
วัดไผ่ตัน

**วัดไผ่ตัน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงพญาไท เขตพญาไท กรุงเทพมหานคร ถือเป็นวัดแห่งเดียวในเขตพญาไท วัดมีเนื้อที่ 13 ไร่เศษ เจ้าอาวาสองค์ปัจจุบันคือ พระครูสถิตสารสุนทร (ทะเล)	

วัดไผ่ตันเดิมมีชื่อว่า **วัดไส้ตัน** สร้างเมื่อ พ.ศ. 2313 ได้รับพระราชทานวิสุงคามสีมาเมื่อวันที่ 24 มกราคม พ.ศ. 2506

ปูชนียวัตถุที่สำคัญ ได้แก่ พระพุทธรูปหลวงพ่อโสธรจำลองที่หล่อขึ้นในปี พ.ศ. 2496 ซึ่งเป็นประธานอยู่ในวิหารจตุรมุข ภายในยังมีภาพจิตรกรรมฝาผนัง โบสถ์ วิหาร หอระฆัง ของเดิมเก่าแก่ชำรุดทรุดโทรมได้ถูกรื้อและสร้างขึ้นใหม่เมื่อปี พ.ศ. 2504 พร้อมพระประธานปางสะดุ้งมาร บานประตู หน้าต่าง ลงรักปิดทองภาพเรื่องราวพุทธประวัติ 

วัดมีการจัดงานประเพณี เช่น งานปิดทองหลวงพ่อโสธรจำลองวันที่ 1–7 เมษายน, พิธีแห่และถวายเทียนพรรษา ก่อนวันขึ้น 15 ค่ำเดือน 8, พิธีตักบาตรเทโว วันแรม 1 ค่ำเดือน 8 เป็นต้น

## อ้างอิง

ไผ่ตัน
หมวดหมู่:โบราณสถานในกรุงเทพมหานคร
วัดดีดวด

**วัดดีดวด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 769 ซ.จรัญสนิทวงศ์ 12 แขวงวัดท่าพระ เขตบางกอกใหญ่ กรุงเทพมหานคร เจ้าอาวาส รูปปัจจุบัน คือ พระครูศรีสิทธิบัณฑิต (ถวิล กลฺยาณธมฺโม, น.ธ.เอก,ป.ธ.6, พธ.บ.,ปว.ค.,พธ.ม.,พธ.ด.) เลขานุการเจ้าคณะแขวงวัดท่าพระ

**ปัจจุบัน** (22 มีนาคม 2567) มีพระภิกษุสามเณร  พระภิกษุ 9 รูป สามเณร 2 อารามิกชน 2 คน

## ประวัติ
วัดดีดวดตั้งขึ้นเมื่อ พ.ศ. 2317 ได้รับพระราชทานวิสุงคามสีมาเมื่อ พ.ศ. 2417 สันนิษฐานว่าเป็นวัดเก่าแก่ตั้งแต่สมัยกรุงศรีอยุธยา ชื่อของวัดดีดวดมาจากคำเดิมว่า *ดีด๊วด* อาจมาจากคำภาษาไทยรวมกับคำภาษามอญ โดยคำว่า *ดี* เป็นคำภาษาไทย ส่วนคำว่า *ด๊วด* () ในภาษามอญแปลว่า "เล็ก, ไม่ใหญ่โต" อาจหมายความว่าผู้สร้างวัดนี้ชื่อดี รูปร่างเล็กก็ได้ หรือดีเป็นชื่อคนหนึ่ง ด๊วดเป็นชื่ออีกคนหนึ่ง ร่วมกันเป็นผู้สร้างวัดนี้ก็ได้ บ้างก็เล่าว่า มีชาวมอญสองคนผัวเมีย ผัวชื่อดี เมียชื่อด๊วด ได้นำอิฐล่องเรือมาขาย เมื่อมาถึงบริเวณนี้ก็ตั้งโรงทำอิฐขาย จึงอาจสันนิษฐานได้ว่า นายดีและนางด๊วดคงเป็นหัวหน้าสร้างวัดนี้

ตั้งแต่อดีตจนถึงปัจจุบัน มีเจ้าอาวาสทั้งหมด 16 รูป ประกอบด้วย

1.ขรัวคลุมโปง (ช่วงสมัยรัชกาลทีี่ 5)

2.สมภารจันทร์

3.สมภารคง

4.สมภารแป้น

5.สมภารป่วน

6.สมภารเคียว

7.สมภารฮวด

8.สมภารไข่

9.สมภารนิ่ม

10.สมภารบุศย์ สรเสน ปกครองวัดในราวปี พ.ศ.2447-2448 เป็นอย่างน้อย

11.สมภารโต สุวรรณกาญจน์

12.สมภารโห้   รอดวิเชียร

13.พระครูสุตาภิวัฒน์ (หลวงปู่ผล) ปกครองวัดจนถึง พ.ศ.2521

14.พระครูนันทิยคุณ (แวว นนฺทิโย)  พ.ศ.2522-2546

15.พระครูมงคลวุฒิสุนทร (มานิตย์ ถิรมโน) 2547-2565

16.พระครูศรีสิทธิบัณฑิต (ถวิล กลฺยาณธมฺโม)  พ.ศ.2565- ปัจจุบัน 

## อาคารเสนาสนะ
พระอุโบสถสร้างปี พ.ศ. 2447 เป็นอาคารก่ออิฐถือปูน หลังคาลด 2 ชั้น มุงกระเบื้องเคลือบมีขนาดกว้าง 6 เมตร ยาว 17 เมตร ประดิษฐานพระพุทธรูปหล่อด้วยทองสัมฤทธิ์ ปางสมาธิเป็นพระประธาน กับมีพระบรมรูปพระบาทสมเด็จพระปรเมนทรมหาอานันทมหิดลทรงกลมแบน หล่อด้วยโลหะรมดำอีก 1 องค์

วิหารน้อยตั้งอยู่หน้าศาลาการเปรียญ เป็นอาคารก่ออิฐถือปูน หลังคามุงกระเบื้องขนาดกว้าง 4 เมตร ยาว 6 เมตร ภายในประดิษฐานพระพุทธรูปก่ออิฐถือปูนปางป่าเลไลยก์ที่เป็นพระพุทธรูปเก่าแก่ดั้งเดิม

วิหารหลวงพ่อศิลา สร้างขึ้นมาแทนหลังเก่าที่ชำรุดทรุดโทรม เสร็จสมบูรณ์ เมื่อปี พ.ศ.2563 เป็นอาคารก่ออิฐถือปูน  เป็นอาคารทรงไทยประยุกต์ ไม่มีช่อฟ้า ใบระกา หางหงส์  มุงด้วยกระเบื้องเคลือบดินเผา ตั้งอยู่ภายบริเวณเขตพุทธาวาส ภายในกำแพงเดียวกันกับอุโบสถ เป็นที่ประดิษฐานหลวงพ่อศิลา ซึ่งเป็นพระพุทธรูปเก่่าแก่ สร้างด้วยศิลาแลง เมื่อก่อนมีสามชิ้นส่วนต่อกัน ปัจจุบันได้เชื่อมเป็นองค์เดียวกัน

## อ้างอิง
จากสื่อออนไลน์

ดีดวด
ดีดวด
หมวดหมู่:โบราณสถานในเขตบางกอกใหญ่
จักรวรรดิรัสเซียในโอลิมปิกฤดูร้อน 1912

**จักรวรรดิรัสเซีย** เข้าร่วมแข่งขันกีฬาโอลิมปิกฤดูร้อน ครั้งที่ 5 ค.ศ. 1912 (พ.ศ. 2455) ที่กรุงสต็อกโฮล์ม ประเทศสวีเดน ระหว่างวันที่ 6-22 กรกฎาคม พ.ศ. 2455 คณะกรรมการโอลิมปิกแห่งชาติรัสเซียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 159 คน ใน 15 ชนิดกีฬา ผลการแข่งขันครั้งนี้ประเทศรัสเซียได้รับเหรียญรางวัลแบ่งเป็น 0 เหรียญทอง 2 เหรียญเงิน และ 3 เหรียญทองแดง รวมทั้งหมด 5 เหรียญ

## นักกีฬาที่ได้รับเหรียญรางวัล

## นักกีฬาที่เข้าร่วม

## กรีฑา

ผลการแข่งขันดังนี้ :

## ดูเพิ่ม
* ประเทศรัสเซียในโอลิมปิก
* รายชื่อผู้เชิญธงชาติรัสเซียในโอลิมปิก
* รายชื่อนักกีฬารัสเซียที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


รัสเซีย
แอร์บูล สุทธิวรรณ

พลอากาศเอก **แอร์บูล สุทธิวรรณ** ชื่อเล่นแอร์  เป็นอดีตนายทหารอากาศชาวไทย อดีตผู้บัญชาการทหารอากาศไทย  

## ประวัติ
แอร์บูล เกิดเมื่อวันที่ 6 มีนาคม พ.ศ. 2504 ชื่อเล่น แอร์ โดยที่มาของชื่อมาจากการฝึกร่วมทางอากาศของกองทัพอากาศไทย และกองทัพอากาศสหรัฐภายใต้รหัสแอร์บูล (Airbull) แปลไม่เป็นทางการได้ว่า กระทิงเวหา โดยบิดาซึ่งเป็นนายทหารอากาศที่เคยฝึกร่วม และแอร์บูลเกิดในปีที่มีการฝึกร่วมทางอากาศจึงนำชื่อนี่มาตั้ง

แอร์บูลจบจากโรงเรียนกรุงเทพคริสเตียน แล้วจึงเรียนต่อที่โรงเรียนเตรียมทหาร รุ่นที่ 21 จากนั้น เข้าสู่โรงเรียนนายเรืออากาศนวมินทกษัตริยาธิราช รุ่นที่ 28 โดยดำรงตำแหน่งเป็นนักบินเครื่องบินลำเลียง ซี-130 ต่อมา เป็นผู้บังคับฝูงบิน 601 และผู้บังคับการกองบิน 6 ในช่วงปี พ.ศ. 2553-2556 เป็นผู้ช่วยทูตทหารอากาศประจำสิงคโปร์ ในขณะยศพลอากาศโท เป็นปลัดบัญชีทหารอากาศ แล้วจึงเป็นผู้ทรงคุณวุฒิของกองทัพอากาศ รับพระราชทานยศพลอากาศเอก และยังเป็นนายทหารราชองค์รักษ์ เมื่อวันที่ 1 ตุลาคม พ.ศ. 2563 ได้รับโปรดเกล้าฯ แต่งตั้งให้ดำรงตำแหน่งผู้บัญชาการทหารอากาศ

## เครื่องราชอิสริยาภรณ์
พลอากาศเอก แอร์บูล สุทธิวรรณ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### ไทย

### ต่างประเทศ
*  :
** พ.ศ. 2566 - 80px เหรียญปิงกัต จาซา เกมิลัง (เท็นเทรา)

## อ้างอิง

 

หมวดหมู่:บุคคลที่เกิดในปี พ.ศ. 2504
หมวดหมู่:บุคคลที่ยังมีชีวิตอยู่
หมวดหมู่:ทหารอากาศชาวไทย
หมวดหมู่:พลอากาศเอกชาวไทย
หมวดหมู่:พลอากาศโทชาวไทย
หมวดหมู่:ราชองครักษ์พิเศษ
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:ผู้บัญชาการทหารอากาศไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:พลอากาศเอกกองทัพอากาศไทย
ทีวิทิกา

**ทีวี3 (มาเลเซีย)** (TV3 Malaysia) หรือที่รู้จักในภาษามาเลย์ว่า **ทีวิทิกา** เป็นสถานีโทรทัศน์ภาคพื้นดินแห่งแรกของประเทศมาเลเซีย ของมีเดียพริม่า ซึ่งเป็นกลุ่ม บริษัท กระจายเสียงและสื่อของมาเลเซีย เริ่มออกอากาศเมื่อวันที่ 1 มิถุนายน พ.ศ. 2527 และยังคงเป็นสถานีโทรทัศน์ที่มีผู้ชมมากที่สุดในมาเลเซีย

## ประวัติ
ทีวีทิกาเริ่มออกอากาศในวันที่ 1 มิถุนายน ค.ศ. 1984 เวลา 18:00 น. ตามเวลาท้องถิ่น, เริ่มออกอากาศโดยนายกรัฐมนตรี มาฮาดีร์ บิน โมฮามัด ในช่วงเวลาของการก่อตั้ง บริษัท Sistem Televisyen Malaysia Berhad (STMB) ซึ่งเป็นเจ้าของก่อตั้งขึ้นเมื่อวันที่ 15 กันยายน ค.ศ. 1983 และ The New Straits Times Press (Malaysia) Berhad เป็นหนึ่งในสินทรัพย์สื่อของบริษัททรัพยากรมาเลเซีย ช่องโทรทัศน์ที่ใช้ในการออกอากาศจากอาคารในบังซา, กัวลาลัมเปอร์
## คำขวัญ
* **TV3 Untuk Anda** (ทีวี3 เพื่อคุณ) (ค.ศ. 1984-ค.ศ. 1989)
* **Rangkaian Sukaramai** (ค.ศ. 1986-ค.ศ. 1992)
* **Berita Terkini Hiburan Sensasi** (ข่าวส่าสุด บันเทิงตื่นเต้น) (ค.ศ. 1993-ค.ศ. 2000)
* **Duniamu** (โลกของคุณ) (ค.ศ. 2000-ค.ศ. 2006)
* **Pilihan Hatiku** (ตัวเลือกของใจฉัน)  (ค.ศ. 2006-ค.ศ. 2007)
* **TV3 Di sisimu** (ทีวี3 เคียงข้างคุณ)  (ค.ศ. 2007-ค.ศ. 2008)
* **Inspirasi Hidupku** (ค.ศ. 2008-ค.ศ. 2014)
* **Keriangan Senantiasa Bersamamu di TV3** (ค.ศ. 2014-ปัจจุปัน)

## อ้างอิง

## แหล่งข้อมูลอื่น

* 
* Launching of Sri Pentas

หมวดหมู่:มีเดียพริมา
หมวดหมู่:สถานีโทรทัศน์ในประเทศมาเลเซีย
หมวดหมู่:ช่องโทรทัศน์ก่อตั้งในปี พ.ศ. 2527
อัลกอซิม กะนูน

**อัลกอซิม กะนูน อิบน์ อิบรอฮีม** () ทรงเป็นผู้ปกครองจากราชวงศ์อิดรีสิดองค์ที่ 11 และสุลต่านแห่งแฟ็ส พระองค์เข้าควบคุมบริเวณของอุบัยดุลลอฮ์ อัลมะฮ์ดี บิลลาฮ์แห่งรัฐเคาะลีฟะฮ์ฟาฏิมียะฮ์ใน ค.ศ. 937 จนกระทั่งวรรคตใน ค.ศ. 948

## อ้างอิง

หมวดหมู่:ราชวงศ์อิดรีสิด
หมวดหมู่:บุคคลจากแฟ็ส
หมวดหมู่:สุลต่านแห่งโมร็อกโก
หมวดหมู่:บุคคลที่เสียชีวิตใน ค.ศ. 948
หมวดหมู่:บุคคลที่ไม่ทราบปีเกิด
รัฐบาลอิตาลี

**รัฐบาลอิตาลี**นั้นเป็นรัฐบาลในรูปแบบของสาธารณรัฐประชาธิปไตยและจัดตั้งขึ้นภายใต้รัฐธรรมนูญในปี 1984 ประกอบด้วยฝ่ายนิติบัญญัติ, ฝ่ายบริหาร และฝ่ายตุลาการ เช่นเดียวกับ ประมุขแห่งรัฐ ซึ่งคือประธานาธิบดี

มาตรา 1 ของรัฐธรรมนูญอิตาลีระบุว่า: *อิตาลีเป็นสาธารณรัฐประชาธิปไตยก่อตั้งขึ้นด้วยวิริยะอุตสาหะ เอกราชนั้นเป็นของหระชาชนและจะถูกใช้งานโดยประชาชนในรูปแบบต่าง ๆ ภายใต้กรอบขอบเขตของรัฐธรรมนูญ* สถานะของอิตาลีที่เป็นสาธารณรัฐประชาธิปไตยนั้นเป็นผลมาจากประชามติรัฐธรรมนูญ ปี 1946 เมื่อวันที่ 2 มิถุนายน 1946 ที่ซึ่งได้ผลออกมาว่ารัฐไม่ได้เป็นสมบัติสืบทอดของกษัตริย์ผู้ปกครอง แต่เป็นของ *[[Res Publica|เรสพับลิกา]]* หรือคือเป็นของประชาชนทุกคน

## ประมุขแห่งรัฐ

ในฐานะประมุขแห่งรัฐ ประธานาธิบดีอิตาลีเป็นที่รวมของความสามัคคีของชาติและมีหน้าที่หลายประการดังเช่นที่กษัตริย์แห่งอิตาลีทรงประกอบมาก่อนหน้า ประธานาธิบดีทำหน้าที่เป็นจุดเชื่อมต่อระหว่างสามสาขาของรัฐบาล ดังที่ประธานาธิบดีได้รับการเลือกตั้งโดยฝ่ายนิติบัญญัติ, ทำหน้าที่แต่งตั้งฝ่ายบริหาร และเป็นประธานสูงสุดของฝ่ายตุลาการ นอกจากนี้ในภาวะสงคราม ประธานาธิบดีจะต้องเป็นผู้บัญชาการทหารสูงสุดของรัฐ

## อ้างอิง


อิตาลี
ศาสนาพุทธในประเทศเช็กเกีย

thumb|300px|ภิกษุณีวิสุทธิเถรีกับศาสนิกชนที่อารามกรุณาเซเวนา
**ศาสนาพุทธในประเทศเช็กเกีย** เป็นศาสนาหนึ่งที่มีศาสนิกชนขนาดน้อย ส่วนใหญ่เป็นผู้อพยพเข้าเมืองจากเอเชีย จากการสำรวจสำมะโนครัวประชากรเมื่อ พ.ศ. 2544 พบว่าประเทศเช็กเกียมีพุทธศาสนิกชน 6,817 คน ส่วนพจนานุกรมพุทธศาสนาโลก ระบุว่ามีพุทธสถานในประเทศทั้งหมด 70 แห่ง

โดยมากศาสนิกชนเป็นบุคคลเชื้อสายเวียดนาม นับถือนิกายมหายาน ทั้งยังผสานความเชื่อเข้ากับการบูชาบรรพบุรุษ ลัทธิขงจื๊อ และลัทธิเต๋า ถือเป็นชาวเอเชียกลุ่มใหญ่ที่สุดในประเทศ คิดเป็นสัดส่วนสองในสามของชาวพุทธทั้งประเทศ หรือกว่า 60,000 คน อาศัยอยู่ในกรุงปรากและเมืองเชป นอกนั้นเป็นชาวเช็กที่เปลี่ยนไปนับถือนิกายเถรวาทหรือวัชรยาน ทั้งยังมีกลุ่มชาวจีนและเกาหลีโพ้นทะเลอีกจำนวนหนึ่ง มีวัดพุทธของชาวเกาหลีจำนวนสิบวัด ในจำนวนนั้นมีสามแห่งตั้งอยู่กรุงปรากและเมืองเบอร์โน ส่วนชุมชนไทยจำนวน 616 คน (พ.ศ. 2563) มีศูนย์กลางอยู่ที่วัดธรรมกิติวงศ์ ซึ่งจัดตั้งเมื่อ พ.ศ. 2553

พุทธศาสนิกชนเชื้อสายเช็กส่วนใหญ่นับถือนิกายวัชรยานหรือศาสนาพุทธแบบทิเบต มีทั้งนิกายญิงมาและนิกายกาจู กำลังมีการก่อสร้างศูนย์พุทธศาสนาขนาดใหญ่ในกรุงปราก

## อ้างอิง

เช็กเกีย
หมวดหมู่:ศาสนาพุทธในประเทศเช็กเกีย
หมวดหมู่:วัฒนธรรมเช็กเกีย
รูนาร์ อาแลกส์ รูนาร์ซอน

**รูนาร์ อาแลกส์ รูนาร์ซอน** (; เกิด 18 กุมภาพันธ์ ค.ศ. 1995) เป็นนักฟุตบอลชาวไอซ์แลนด์ ปัจจุบันเล่นในตำแหน่งผู้รักษาประตูให้กับเอาด์-เฮเฟอร์เลเลอเฟิน ในเบลเจียนเฟิสต์ดิวิชัน เอ จากการยืมตัวมาจากอาร์เซนอล และทีมชาติไอซ์แลนด์

## ครอบครัว
รูนาร์ซอนเป็นลูกของรูนาร์ กริสตินซอน อดีตนักฟุตบอลชาวไอซ์แลนด์เพียงหนึ่งเดียวที่ลงเล่นในทีมชาติมากกว่า 100 นัด

## สโมสรอาชีพ
รูนาร์เป็นหนึ่งในผู้เล่นของโนร์เชลแลนในเดนีชซูเปอร์ลีกา ฤดูกาล2017–18 เมื่อเดือนมิถุนายน ค.ศ. 2018 รูนาร์เซ็นสัญญากับดีฌงด้วยสัญญาสี่ปี

เมื่อ 21 กันยายน ค.ศ. 2020 รูนาร์เซ็นสัญญากับอาร์เซนอล สโมสรในพรีเมียร์ลีก ด้วยสัญญาสี่ปี และสวมเสื้อหมายเลข 13

ในการสัมภาษณ์ผ่านทางดิจิทัลกับอาร์เซนอล รูนาร์ซอนอธิบายตัวเขาเองว่าเป็น 'ผู้รักษาประตูที่ทันสมัย'

## ทีมชาติ
ก่อนหน้านี้รูนาร์ซอนเป็นตัวแทนทีมชาติระดับเยาวชน ก่อนที่จะติดทีมชาติชุดใหญ่ให้กับไอซ์แลนด์ ในการแข่งขันไชนาคัพ 2017 และลงเล่นให้กับทีมชาติครั้งแรกในเกมกระชับมิตรกับเช็กเกีย เมื่อ 9 พฤศจิกายน ค.ศ. 2017

เมื่อเดือนพฤษภาคม ค.ศ. 2018 เขาเป็นหนึ่งในผู้เล่น 23 คน ที่จะลงแข่งขันในการแข่งขันฟุตบอลโลก 2018 ที่รัสเซีย

## อ้างอิง

## แหล่งข้อมูลอื่น
*Icelandic FA profile
*
*Rúnar Alex Rúnarsson on FC Nordsjælland

หมวดหมู่:นักฟุตบอลชาวไอซ์แลนด์
หมวดหมู่:นักฟุตบอลทีมชาติไอซ์แลนด์
หมวดหมู่:ผู้เล่นดีฌง แอ็ฟเซโอลี
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
เซิร์ฟแอนด์เทิร์ฟ

**เซิร์ฟแอนด์เทิร์ฟ** () เป็นอาหารจานหลักที่รวมอาหารทะเลกับเนื้อแดงไว้ในจานเดียว ส่วนประกอบที่เป็นอาหารทะเลโดยทั่วไปใช้ล็อบสเตอร์ (อาจใช้เพียงส่วนหาง หรือใช้ทั้งตัว) กุ้ง ปลาหมึก หรือหอยเชลล์ซึ่งอาจนำไปนึ่ง ย่าง หรือชุบเกล็ดขนมปังแล้วทอด ส่วนประกอบที่เป็นเนื้อโดยทั่วไปใช้เนื้อสเต๊ก แต่จะใช้เนื้อประเภทอื่นก็ได้ ส่วนประกอบมาตรฐานอย่างหนึ่งคือหางล็อบสเตอร์กับเนื้อสันในส่วนฟีแลมีญง

เซิร์ฟแอนด์เทิร์ฟเป็นที่นิยมรับประทานในร้านสเต๊กในสหรัฐ แคนาดา สหราชอาณาจักร และออสเตรเลีย และอาจมีเสิร์ฟในผับแบบบริเตนหรือไอริชบางแห่งในประเทศเหล่านั้น ที่มาของชื่ออาหารนี้ยังไม่เป็นที่ทราบแน่ชัด แต่การอ้างถึงครั้งแรกเท่าที่พบนั้นมาจาก *[[ลอสแอนเจลิสไทมส์]]* ใน พ.ศ. 2504

เซิร์ฟแอนด์เทิร์ฟบ่อยครั้งถูกมองว่าเป็นตัวอย่างหนึ่งของการบริโภคเพื่อโอ้อวด (conspicuous consumption) หรือศิลปะด้อยค่า (kitsch art) เนื่องจากเป็นการรวมอาหารราคาแพงสองประเภทซึ่งโดยปกติไม่ถือว่าเป็นเครื่องเคียงอาหารอื่น ๆ

## อ้างอิง

หมวดหมู่:อาหารจากอาหารทะเล
หมวดหมู่:อาหารประเภทเนื้อสัตว์
หมวดหมู่:อาหารสองชนิดประกอบกัน
เซลีน (ตราสินค้า)

**เซลีน** () เป็นบริษัทตราสินค้าเสื้อผ้าสำเร็จรูปและสินค้าฟุ่มเฟือยของฝรั่งเศส เป็นเจ้าของโดยแอลวีเอ็มเอชตั้งแต่ปี ค.ศ. 1946 ตราสินค้าก่อตั้งในปี ค.ศ. 1945 โดยเซลีน วิเพียนา ตั้งแต่เดือนพฤศจิกายน ปี ค.ศ. 2015 บริษัทมีสำนักงานใหญ่ที่ 16 rue Vivienne 75002 ในเขตที่ 2 ของกรุงปารีสที่ Hôtel Colbert de Torcy ซึ่งมีอนุสรณ์สถานทางประวัติศาสตร์แห่งฝรั่งเศสตั้งอยู่ Séverine Merle ได้ดำรงตำแหน่งประธานเจ้าหน้าที่บริหารตั้งแต่เดือนเมษายน ค.ศ. 2017
เมื่อวันที่ 21 มกราคม ค.ศ. 2018 แอลวีเอ็มเอชได้ประกาศว่าเอดี สลิมาน จะเข้ารับตำแหน่งผู้อำนวยการด้านศิลปะสร้างสรรค์และภาพของเซลีน เมื่อวันที่ 22 กันยายน ค.ศ. 2020 เซลีนได้แต่งตั้งให้ลลิษา มโนบาล หรือลิซ่า สมาชิกจากวงแบล็กพิงก์ เป็นตำแหน่งทูตตราสินค้า (Global Brand Ambassador)

## สถานที่จำหน่าย
ตราสินค้านี้มีร้านค้าเกือบ 150 แห่งทั่วโลกและจัดจำหน่ายผ่านเครือข่ายที่ได้รับการคัดเลือกรวมถึงห้างสรรพสินค้า เช่น บาร์นีย์ นิวยอร์ก (นครนิวยอร์ก), เบิร์กดอล์ฟ กูดแมน (นครนิวยอร์ก), แฮร์รอดส์ (ลอนดอน), แลเลอรีลาฟากแยต (ปารีส) รวมไปถึงในกรุงเทพมหานคร เช่น สยามพารากอน, เอ็มควอเทียร์ และไอคอนสยาม นอกจากนี้ยังมีที่ศูนย์การค้าเซ็นทรัล ภูเก็ต อีกด้วย

## อ้างอิง

## แหล่งข้อมูลอื่น
*
*Interview in Herald Tribune
*WWDFashion
*New York Fashion 

หมวดหมู่:ตราสินค้าเสื้อผ้า
หมวดหมู่:ตราสินค้าไฮแฟชั่น
หมวดหมู่:ตราสินค้าหรูหรา
ท่าอากาศยานนานาชาติเคนเน็ธ คาอุนดา

thumb|250px|ภายในอาคารผู้โดยสารปัจจุบัน
thumb|250px|อาคารผู้โดยสารปัจจุบัน ถ่ายจากลานจอดเครื่องบิน

**ท่าอากาศยานนานาชาติเคนเน็ธ คาอุนดา** ()  เป็น ท่าอากาศยานนานาชาติ ในกรุงลูซากา ประเทศแซมเบีย เป็นที่รู้จักอย่างเป็นทางการในชื่อ*สนามบินนานาชาติลูซากา*ก่อนจะเปลี่ยนชื่อในปี 2554 เพื่อเป็นเกียรติแก่ เคนเน็ธ คาอุนดา ประธานาธิบดีคนแรกของประเทศ ท่าอากาศยานมีความจุผู้โดยสารสองล้านคนต่อปี สนามบินได้รับการออกแบบโดยวิศวกรโยธา Foad Mahboubi 

## ที่ตั้ง
สนามบินตั้งอยู่ใน เขต Chongwe ห่างจากถนน Great East ประมาณ  ทางตะวันออกเฉียงเหนือของเมืองลูซากาซึ่งเป็นเมืองหลวงและเมืองที่ใหญ่ที่สุดของแซมเบีย  

## สายการบินและจุดหมายปลายทาง

### การขนส่งผู้โดยสาร

### การขนส่งสินค้า

## การคมนาคม
แท็กซี่ เป็นรูปแบบการเดินทางที่ใช้มากที่สุดในการเดินทางเข้าและออกจากท่าอากาศยานสู่เมืองลูซากา โดยใช้เวลาเดินทาง 15 ถึง 20 นาทีไปยังใจกลางเมือง

## แผนการขยาย
ในปี 2558 รัฐบาลแซมเบีย ได้เริ่มการขยายและปรับปรุงท่าอากาศยานเป็นเวลา 3 ปี มีมูลค่าประมาณ 360 ล้านดอลลาร์สหรัฐโดยใช้เงินกู้ยืมจาก Exim Bank of China  โดยมีสัญญาจ้างงานก่อสร้างกับ China Jiangxi International ในการก่อสร้าง อาคารผู้โดยสารสองชั้นแห่งใหม่พร้อมเคาน์เตอร์เช็คอิน 22 จุด ช่องตรวจคนเข้าเมือง 12 ช่อง และ เคาน์เตอร์ตรวจสอบความปลอดภัย 6 จุด อาคารต้อนรับผู้โดยสารระดับสำคัญ (presidential terminal) หอควบคุมการจราจรทางอากาศแห่งใหม่ และ โรงแรมสนามบินใหม่  คาดว่าอาคารผู้โดยสารแห่งใหม่จะเปิดให้บริการในปี 2562  สถานะการก่อสร้างยังไม่แล้วเสร็จอย่างเป็นทางการในเดือนมีนาคมปี พ.ศ. 2563  

## อ้างอิง

หมวดหมู่:Coordinates on Wikidata
แฟนดอม (แก้ความกำกวม)

**[[แฟนดอม]]** (fandom) เป็นวัฒนธรรมย่อยที่ซึ่งผู้คนมีความสนใจใด ๆ ร่วมกัน

**แฟนดอม**ยังอาจหมายถึง

* แฟนดอม (เว็บไซต์) บริการโฮสต์เว็บในรูปแบบวิกิ
* ''แฟนดอม'' (อัลบั้ม) โอยวอเทอร์พาคส์ (Waterparks)
วัดโมกข์

**วัดโมกข์** เป็นวัดราษฎร์สังกัดคณะสงฆ์มหานิกาย ตั้งอยู่ที่หมู่ที่ 3 ตำบลตลาด อำเภอพระประแดง จังหวัดสมุทรปราการ วัดตั้งอยู่ริมแม่น้ำเจ้าพระยาทางทิศตะวันออกของวัด และติดคลองลัดหลวงทางทิศตะวันตก

วัดโมกข์ตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2418 เขตวิสุงคามสีมากว้าง 12 เมตร ยาว 24 เมตร ผูกพัทธสีมาเมื่อวันที่ 15 มีนาคม พ.ศ. 2496 เดิมเป็นบ้านของพระยาสมิงสามแหลก ซึ่งเป็นปลัดเมืองนครเขื่อนขันธ์ในสมัยนั้น ท่านมีศรัทธายกบ้านและที่ดินทั้งหมดให้เป็นวัดมอญเรียกว่า *เภ่โมกตอน*

อาคารเสนาสนะได้แก่ อุโบสถภายในมีภาพจิตรกรรมฝาผนังเล่าเรื่องราวพุทธประวัติไปตามลำดับเวลา ศาลาการเปรียญครึ่งตึกครึ่งไม้ หอสวดมนต์อาคารไม้ กุฏิจำนวน 7 หลัง ส่วนมากเป็นอาคารทรงไทย ครึ่งตึกครึ่งไม้และทรงปั้นหยา หอระฆัง เมรุเผาศพมีหน้าบันและคันทวยตกแต่งด้วยรูปหงส์ ศาลาอเนกประสงค์ประดับคันทวยรูปหงส์ ปูชนียวัตถุที่สำคัญของวัดโมกข์ คือ หลวงพ่อพระพุทธสิหิงค์

## อ้างอิง

โมกข์
โมกข์
วัดเจ้ามูล

**วัดเจ้ามูล** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวัดท่าพระ เขตบางกอกใหญ่ กรุงเทพมหานคร

## ประวัติ
วัดเจ้ามูลตั้งวัดเมื่อ พ.ศ. 2207 สันนิษฐานว่าชื่อวัดน่าจะมาจากพระราชวงศ์ที่มีพระนามว่า *พระองค์เจ้ามูล* ได้ทรงรื้อพระตำหนักมาสร้างถวายเป็นกุฏิสงฆ์ทรงเรือนไทยแบบสมัยโบราณ ถวายเป็นสมบัติของสงฆ์และเป็นที่อยู่ของพระภิกษุ ผู้เป็นเจ้าอาวาส และได้ริเริ่มสร้างวัดขึ้นพร้อมกับคณะท่านผู้มีจิตศรัทธาที่ได้ร่วมสร้างขึ้น ได้รับนามว่า **วัดเจ้ามูลราชพงศาวราราม** แต่ชาวบ้านเรียกว่า "วัดเจ้ามูล" แต่เมื่อพระตำหนักที่รื้อมาสร้างเป็นกุฏิก็ชำรุดสูญหายไป จึงมีแต่สิ่งปลูกสร้างใหม่ขึ้นมาแทนตามลำดับ วัดได้รับพระราชทานวิสุงคามสีมาเมื่อ 2 มีนาคม พ.ศ. 2527 โดยกำหนดเขตกว้าง 8 เมตร ยาว 15 เมตร

## อาคารเสนาสนะ
อุโบสถกว้าง 8.15 เมตร ยาว 24.70 หลังคาลด 3 ชั้น ประดับช่อฟ้า ใบระกา สร้างเมื่อ พ.ศ. 2513 ภายในประดิษฐานพระประธาน พระพุทธรูปปางมารวิชัย รูปลักษณะเป็นแบบพระพุทธชินราช นามว่า *พระพุทธรังษีสมากร* ขนาดหน้าตักกว้าง 6 ศอก สูง 6.50 ศอก ด้านหลังมีภาพจิตรกรรมฝาผนังเขียนเป็นภาพพระพุทธเจ้าเสด็จลงจากสวรรค์ชั้นดาวดึงส์ ฝาผนังเขียนเป็นภาพเทวดาและเหตุการณ์ในพุทธประวัติ บานหน้าต่างอุโบสถ เขียนเป็นภาพของสำนวนไทย เช่น ฝนทั่งให้เป็นเข็ม ตักน้ำรดหัวตอ อย่าจับปลาสองมือ

วิหารกว้าง 7 เมตร ยาว 8 เมตร ภายในประดิษฐานพระพุทธรูปสมัยอู่ทอง ขนาดหน้าตักกว้าง 1.20 เมตร มีนามว่า *หลวงพ่อทับทิม* ซึ่งเป็นพระประธานอุโบสถเก่า วัดมีศาลาการเปรียญ เป็นอาคารก่ออิฐถือปูนทรงไทย กว้าง 10 เมตร ยาว 19 เมตร สร้างเมื่อ พ.ศ. 2528


(2023) วัดเจ้ามูล เขตบางกอกใหญ่ กรุงเทพมหานคร (7).jpg|หลวงพ่อทับทิม พระประธานในวิหารซึ่งเป็นอุโบสถหลังเก่า
(2023) วัดเจ้ามูล เขตบางกอกใหญ่ กรุงเทพมหานคร (13).jpg|พระพุทธรังษีสมากร พระประธานในอุโบสถ
(2023) วัดเจ้ามูล เขตบางกอกใหญ่ กรุงเทพมหานคร (9).jpg|จิตรกรรมฝาผนังรูปเทพชุมนุมในอุโบสถ


## อ้างอิง

เจ้ามูล
หมวดหมู่:โบราณสถานในเขตบางกอกใหญ่
ราชอาณาจักรสิกขิม

**ราชอาณาจักรสิกขิม** เป็นอาณาจักรที่ปกครองยาวนานมาเป็นเวลา 333 ปีปกครองโดยโชเกล สถาปนาตั้งแต่ปี ค.ศ 1642 จนถึงวันที่ 16 พฤษภาคม ค.ศ. 1975 ได้เข้าเป็นรัฐสมาชิกส่วนหนึ่งของประเทศอินเดียจนเป็นรัฐสิกขิมหลังมีการลงประชามติ

ราชอาณาจักรสิกขิมเป็นรัฐในอารักขาของจักรวรรดิบริติชตั้งแต่ปี ค.ศ. 1861 จนถึงปี ค.ศ. 1947 และเป็นรัฐในอารักขาของประเทศอินเดียตั้งแต่ปี ค.ศ. 1950 จนถึงปี ค.ศ. 1975

## ดูเพิ่ม
* รัฐสิกขิม
* ประวัติศาสตร์สิกขิม
## อ้างอิง

## หนังสืออ่านเพิ่มเติม
*
* 
* 
* 
* 
* 

## แหล่งข้อมูลอื่น
* "Buddhist Monasteries of Sikkim". Sikkim.nic.in.
* 
* Climbing the clouds to Sikkim
* Kings Of Sikkim
* The Sikkim saga, through an American lens
* Sikkim kingdom 1962 - 1967.The last flag of independent Sikkim - Youtube


หมวดหมู่:รัฐสิกขิม
ส
หมวดหมู่:ประวัติศาสตร์เอเชีย
หมวดหมู่:โชเกล
หมวดหมู่:รัฐสิ้นสภาพในทวีปเอเชีย
หมวดหมู่:อดีตรัฐในอารักขาของอังกฤษ
หมวดหมู่:อดีตอาณานิคมและรัฐในอารักขาของอังกฤษในทวีปเอเชีย
หมวดหมู่:ราชาธิปไตยในอดีต
หมวดหมู่:ราชอาณาจักรในอดีต
การระบาดทั่วของโควิด-19 ในประเทศแซมเบีย

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศแซมเบีย เมื่อเดือนมีนาคม พ.ศ. 2563
## อ้างอิง

หมวดหมู่:การระบาดทั่วของโควิด-19 แบ่งตามประเทศ
วัดยางสุทธาราม

**วัดยางสุทธาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีเนื้อที่ 6 ไร่ 2 งาน 6 ตารางวา ปัจจุบัน พระครูจันทสุทธิวัฒน์ (สายัณห์ จนฺทวํโส น.ธ.เอก, ป.ธ.๔) เป็นเจ้าอาวาส

## ประวัติ
วัดยางสุทธารามตั้งเมื่อปี พ.ศ. 2313 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 สร้างโดยเจ้าสามกรม มีข้อสันนิษฐานว่าสร้างในสมัยกรุงธนบุรีเพราะรูปทรงของอุโบสถมหาอุด คือ มีประตูหน้าไม่มีประตูหลัง ไม่มีช่อฟ้าใบระกา หางหงส์ แต่เดิมบริเวณวัดเป็นที่สวนมีต้นยางมาก จึงเรียกว่า **วัดยาง** ต่อมาเปลี่ยนชื่อเป็น "วัดยางสุทธาราม" เมื่อวันที่ 29 พฤษภาคม พ.ศ. 2512

## อาคารเสนาสนะ
อุโบสถหลังใหม่เป็นอาคารก่ออิฐถือปูน กว้าง 12 เมตร ยาว 22 เมตร สร้างเมื่อ พ.ศ. 2519 มีพระพุทธรูปปางประทานพรเป็นพระประธาน ฝาผนังเป็นหินอ่อน วิหารกว้าง 7 เมตร ยาว 11 เมตร ภายในประดิษฐานพระประธาน มีนามว่า *หลวงพ่อใหญ่* เป็นพระพุทธรูปปูนปั้นปางสมาธิ หน้าตักกว้างประมาณ 69 นิ้ว มีศาลาการเปรียญเป็นอาคารก่ออิฐถือปูนทรงไทย กว้าง 10 เมตร ยาว 21 เมตร

## อ้างอิง

ยางสุทธาราม
หมวดหมู่:โบราณสถานในเขตบางกอกน้อย
วัดยาง (กรุงเทพมหานคร)

**วัดยาง** เป็นพระอารามหลวงชั้นตรี ชนิดสามัญ ตั้งอยู่ในแขวงสวนหลวง เขตสวนหลวง กรุงเทพมหานคร มีเนื้อที่ทั้งหมดโดยประมาณ 24 ไร่ 2 งาน 31 ตารางวา และที่ธรณีสงฆ์อีก 1 แปลงที่มีเนื้อที่ประมาณ 3 ไร่ 2 งาน 28 ตารางวา ปัจจุบัน พระครูวิธานอุดมกิจ (ฉัตรชัย เจตนาสุโภ) เป็นผู้รักษาการแทนเจ้าอาวาส

## ประวัติ
วัดยางตั้งขึ้นเมื่อปี พ.ศ. 2384 ไม่มีหลักฐานปรากฏเป็นที่แน่ชัดว่าสร้างในสมัยใด คาดว่าน่าจะสร้างขึ้นในสมัยรัตนโกสินทร์ สาเหตุที่เรียกว่าวัดยางเนื่องจากแต่เดิมมีพระพุทธรูปอันศักดิ์สิทธิ์ปางมารวิชัยที่สร้างขึ้นจากไม้แกะสลัก นามว่า *หลวงพ่อโต* ลอยมาหยุดหรือมายั้งบริเวณท่าน้ำหน้าวัด ชาวบ้านได้อัญเชิญหลวงพ่อโตขึ้นมาตั้งไว้ในวัดเพื่อกราบไหว้บูชา จึงได้ตั้งชื่อวัดว่า **วัดยั้ง** แต่ต่อมาเรียกเพี้ยนจนมาเป็นชื่อปัจจุบัน

ในปี พ.ศ. 2555 พระบาทสมเด็จพระมหาภูมิพลอดุลยเดชมหาราช บรมนาถบพิตรโปรดเกล้าฯ ยกขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติ 84 พรรษา 

## อาคารเสนาสนะ
พระอุโบสถสร้างขึ้นเมื่อปี พ.ศ. 2394 เดิมเป็นเรือนไม้ เก๋งจีน ก่ออิฐถือปูน ต่อมาสร้างใหม่เป็นคอนกรีตเสริมเหล็ก มุงหลังคา 2 รดน้ำด้วยกระเบื้องเผาเคลือบสี มีขนาดความกว้าง 6 เมตร ยาว 18 เมตร จนปี พ.ศ. 2536 ได้ขยายพื้นที่เพิ่มเติมเป็นขนาดกว้าง 8 เมตร ยาว 25 เมตร หลังคา 3 รดน้ำ มุงด้วยกระเบื้องดินเผาเคลือบมัน และได้รับพระราชทานวิสุงคามสีมาเมื่อวันที่ 29 พฤศจิกายน พ.ศ. 2537

พระวิหารกว้าง 20 เมตร ยาว 27.20 เมตร หลังคาทรงไทยใบเทศ ตรีมุข (สามมุข) มีช่อฟ้าใบระกา มุงด้วยกระเบื้องเคลือบ ประดิษฐานหลวงพ่อโต พระพุทธรูปปางมารวิชัยที่สร้างจากไม้แกะสลัก

## อ้างอิง

ยาง
ยาง
วัดกลางสวน

**วัดกลางสวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเทิงทะโมกข์ ตำบลบางหญ้าแพรก อำเภอพระประแดง จังหวัดสมุทรปราการ ลักษณะพื้นที่ตั้งวัดเป็นที่ราบลุ่ม ห่างจากแม่น้ำเจ้าพระยาประมาณ 180 เมตร ตรงข้ามกับว่าที่ว่าการอำเภอพระประแดง

วัดกลางสวนสร้างขึ้นเมื่อประมาณ พ.ศ. 2360 ในรัชสมัยพระบาทสมเด็จพระพุทธเลิศหล้านภาลัย หลังสร้างป้อมปู่เจ้าสมิงพรายเสร็จ ทรงพระกรุณาโปรดเกล้าฯ ให้เจ้าพระยามหาโยธา (เจ่ง คชเสนี) คุมทหารมอญมาประจำที่ป้อมนี้ เมื่อ พ.ศ. 2358 แล้วทหารมอญได้สร้างวัดขึ้น ชาวบ้านเรียกว่า *วัดแผ่โม่น* ซึ่งเป็นภาษามอญ ต่อมาชาวบ้านได้ทำสวนปลูกผลไม้ต่าง ๆ ทางทิศตะวันออกของวัด จึงได้เปลี่ยนนามวัดเป็น "วัดกลางสวน" วัดกลางสวนได้รับพระราชทานวิสุงคามสีมาเมื่อประมาณ พ.ศ. 2371

อาคารเสนาสนะของวัดได้แก่ พระอุโบสถประดิษฐานพระพุทธรูปหลวงพ่อโตที่จำลองมาจากหลวงพ่อโตที่อำเภอบางพลี จังหวัดสมุทรปราการ หอสวดมนต์สร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2485 กุฏิสงฆ์ 8 หลัง เป็นอาคารไม้และครึ่งตึกครึ่งไม้

## อ้างอิง

กลางสวน
กลางสวน
แขวงท่าแร้ง

**ท่าแร้ง** เป็นแขวงหนึ่งของเขตบางเขน กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลางและที่ดินประเภทสถาบันราชการ การสาธารณูปโภค และสาธารณูปการ

## ประวัติ
เดิมแขวงท่าแร้งเป็นมีฐานะเป็น **ตำบลท่าแร้ง** ขึ้นกับอำเภอบางเขน จังหวัดพระนคร จนกระทั่งใน พ.ศ. 2514 จังหวัดพระนครและจังหวัดธนบุรีถูกรวมเข้าด้วยกันเป็นนครหลวงกรุงเทพธนบุรี และใน พ.ศ. 2515 นครหลวงกรุงเทพธนบุรีได้รับการจัดตั้งเป็นกรุงเทพมหานคร ซึ่งมีการเปลี่ยนคำเรียกหน่วยการปกครองด้วย ตำบลท่าแร้งจึงเปลี่ยนแปลงฐานะเป็น **แขวงท่าแร้ง** และอยู่ในเขตการปกครองของเขตบางเขน

เมื่อวันที่ 21 พฤศจิกายน พ.ศ. 2540 กระทรวงมหาดไทยได้ปรับเปลี่ยนแนวเขตการปกครองระหว่างเขตบางเขนกับเขตลาดพร้าว โดยตัดท้องที่แขวงจรเข้บัวของเขตลาดพร้าว เฉพาะส่วนที่อยู่ทางทิศเหนือของคลองสามขา คลองโคกคราม และคลองตาเร่งมาขึ้นกับเขตบางเขน และกรุงเทพมหานครได้ผนวกแขวงจรเข้บัวส่วนดังกล่าวเข้าเป็นส่วนหนึ่งของแขวงท่าแร้งไปพร้อมกันเพื่อความชัดเจนด้านการปกครอง

## ที่ตั้งและอาณาเขต
แขวงท่าแร้งตั้งอยู่ทางทิศตะวันออกของเขตบางเขน มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับแขวงคลองถนนและแขวงออเงิน (เขตสายไหม) มีคลองหนองผักชี (ลำผักชี) คลองหนองจอก คลองหนองตะแคง คลองหนองบัวมน และคลองออเป้ง (บึงพระยาสุเรนทร์) เป็นเส้นแบ่งเขต
* **ทิศตะวันออก** ติดต่อกับแขวงสามวาตะวันตกและแขวงบางชัน (เขตคลองสามวา) มีคลองพระยาสุเรนทร์ (หนองใหญ่) และคลองคู้ชุมเห็ดเป็นเส้นแบ่งเขต
* **ทิศใต้** ติดต่อกับแขวงรามอินทรา (เขตคันนายาว) แขวงนวลจันทร์ (เขตบึงกุ่ม) และแขวงจรเข้บัว (เขตลาดพร้าว) คลองจรเข้บัว (หกขุด) คลองลำชะล่า คลองตาเร่ง คลองโคกคราม และคลองสามขาเป็นเส้นแบ่งเขต
* **ทิศตะวันตก** ติดต่อกับแขวงอนุสาวรีย์ (เขตบางเขน) มีคลองไผ่เขียว คลองแพรเขียว และคลองกะเฉดเป็นเส้นแบ่งเขต

## การคมนาคม
ทางสายหลักในพื้นที่แขวงท่าแร้ง ได้แก่
* ถนนกาญจนาภิเษก (ทางหลวงพิเศษหมายเลข 9)
* ถนนรามอินทรา (ทางหลวงแผ่นดินหมายเลข 304)
* ถนนเทพรักษ์ (พหลโยธิน–รัตนโกสินทร์สมโภช)
* ถนนสุขาภิบาล 5 (กม.11)
* ถนนวัชรพล
* ทางพิเศษฉลองรัช

ทางสายรองและทางลัดในพื้นที่ ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ซอยรามอินทรา 14 (มัยลาภ)
* ซอยรามอินทรา 34 (อยู่เย็น)
* ซอยรามอินทรา 65 (ถนอมมิตร)
* ซอยคู้บอน 27 (สยามธรณี)
* ซอยร่วมมิตรพัฒนา

## อ้างอิง

ท่าแร้ง
แขวงออเงิน

**ออเงิน** เป็นแขวงหนึ่งของเขตสายไหม กรุงเทพมหานคร เป็นที่ตั้งสำนักงานเขตสายไหม กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลางและที่ดินประเภทสถาบันราชการ การสาธารณูปโภค และสาธารณูปการ

## ประวัติ
เดิมแขวงออเงินเป็นมีฐานะเป็น **ตำบลออเงิน** ขึ้นกับอำเภอบางเขน จังหวัดพระนคร จนกระทั่งใน พ.ศ. 2514 จังหวัดพระนครและจังหวัดธนบุรีถูกรวมเข้าด้วยกันเป็นนครหลวงกรุงเทพธนบุรี และใน พ.ศ. 2515 นครหลวงกรุงเทพธนบุรีได้รับการจัดตั้งเป็นกรุงเทพมหานคร ซึ่งมีการเปลี่ยนคำเรียกหน่วยการปกครองด้วย ตำบลออเงินจึงเปลี่ยนแปลงฐานะเป็น **แขวงออเงิน** และอยู่ในเขตการปกครองของเขตบางเขน จนกระทั่งในวันที่ 21 พฤศจิกายน พ.ศ. 2540 กระทรวงมหาดไทยได้แยกพื้นที่ตอนเหนือของเขตบางเขนออกมาตั้งเป็นเขตสายไหม แขวงออเงินจึงย้ายมาขึ้นกับเขตสายไหมนับแต่นั้นมา

## ที่ตั้งและอาณาเขต
แขวงออเงินตั้งอยู่ทางทิศตะวันออกของเขตสายไหม มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับแขวงสายไหม (เขตสายไหม) มีคลองหมอนสี่สิบเป็นเส้นแบ่งเขต
* **ทิศตะวันออก** ติดต่อกับแขวงสามวาตะวันตก (เขตคลองสามวา) มีคลองพระยาสุเรนทร์ (หนองใหญ่) เป็นเส้นแบ่งเขต
* **ทิศใต้** ติดต่อกับแขวงท่าแร้ง (เขตบางเขน) มีคลองออเป้ง (บึงพระยาสุเรนทร์) และคลองหนองบัวมนเป็นเส้นแบ่งเขต
* **ทิศตะวันตก** ติดต่อกับแขวงคลองถนนและแขวงสายไหม (เขตสายไหม) มีคลองหนองตะแคงและคลองออเงินเป็นเส้นแบ่งเขต

## การคมนาคม
ทางสายหลักในพื้นที่แขวงออเงิน ได้แก่
* ถนนกาญจนาภิเษก (ทางหลวงพิเศษหมายเลข 9)
* ถนนสุขาภิบาล 5 (ออเงิน)
* ทางพิเศษฉลองรัช

ทางสายรองและทางลัดในพื้นที่ ได้แก่
* ทางหลวงแผ่นดินหมายเลข 3901 (คู่ขนานกาญจนาภิเษกด้านนอก)
* ทางหลวงแผ่นดินหมายเลข 3902 (คู่ขนานกาญจนาภิเษกด้านใน)
* ถนนเพิ่มสิน
* ถนนจตุโชติ

## อ้างอิง

ออเงิน
วัดแก้วฟ้าจุฬามณี

**วัดแก้วฟ้าจุฬามณี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนทหาร ในพื้นที่แขวงถนนนครไชยศรี เขตดุสิต กรุงเทพมหานคร มีเนื้อที่ 13 ไร่ 32 ตารางวา ปัจจุบัน พระครูสุภกิจจานุรักษ์ (กรุ่น กตปุญฺโญ ป.ธ. ๓, พ.บ.) เป็นเจ้าอาวาส

วัดแก้วฟ้าจุฬามณีตั้งขึ้นเมื่อปี พ.ศ. 2300 ได้รับพระราชทานวิสุงคามสีมาเมื่อปี พ.ศ. 2310 ไม่ทราบประวัติแน่ชัด ชาวบ้านมักเรียกว่า **วัดแก้วฟ้าบน** บ้าง เพื่อให้แตกต่างกับวัดแก้วฟ้าล่างหรือวัดแก้วแจ่มฟ้า เพราะวัดนี้ตั้งอยู่ปากคลองบางซื่อริมฝั่งตะวันออกของแม่น้ำเจ้าพระยา ในเอกสารงานบำเพ็ญกุศลทักษิณานุปทานถวายระบุว่า ทางวัดได้แลกที่กับชาวจีนสกุลล่ำซำ และได้สร้างอุโบสถ ณ สถานที่แห่งนั้นดังปรากฏในปัจจุบัน 

อุโบสถกว้าง 8 เมตร ยาว 24 เมตร หลังคาลด 2 ชั้น ประดับช่อฟ้าใบระกา หางหงส์ หลังคามุงกระเบื้อง ภายในมีภาพจิตรกรรมฝาผนังเป็นภาพเหตุการณ์ในพุทธประวัติ มีพระพุทธรูปปางมารวิชัยขนาดหน้าตักกว้าง 71 นิ้ว สูง 111 นิ้ว เป็นพระประธาน ประดิษฐานอยู่บนฐานชุกชี 

วิหารกว้าง 17 เมตร ยาว 20 เมตร ภายในประดิษฐานพระพุทธศิริไอย์ศวรรย์ ซึ่งเป็นพระประธานในวิหาร ยังมีพระพุทธรูปอื่นคือ พระพุทธวัฒนา พระพุทธสถาพร พระพุทธบวรมงคล พระพุทธวิมลรัศมี พระพุทธดีประเสริฐ พระพุทธป่าเลิศวิไลยก์ และหลวงพ่อเพชร 

อาคารเสนาสนะอื่นได้แก่ ศาลาการเปรียญและธัมเมกขสถูปซึ่งใช้เป็นสถานที่ปฏิบัติธรรม

## ระเบียงรูป

ไฟล์:LINE ALBUM 2021.9.27 ๒๑๐๙๒๗ 84.jpg|พระครูสุภกิจจานุรักษ์ เจ้าอาวาส
ไฟล์:LINE ALBUM 2021 0.9.27 ๒๑๐๙๒๗ 226.jpg||ภาพมุมสูงของวัด
ไฟล์:LINE ALBUM 2021 0.9.27 ๒๑๐๙๒๗ 68.jpg|ภายในอุโบสถ
ไฟล์:LINE ALBUM 2021.9.27 ๒๑๐๙๒๗ 140.jpg|ภายในวิหาร
ไฟล์:LINE ALBUM 2021.9.27 ๒๑๐๙๒๗ 39.jpg||มณฑปและธัมเมกขสถูป


## อ้างอิง

แก้วฟ้าจุฬามณี
หมวดหมู่:โบราณสถานในเขตดุสิต
หมวดหมู่:สิ่งก่อสร้างริมแม่น้ำเจ้าพระยา
ขนมถ้วย

**ขนมถ้วย** หรือ **ขนมถ้วยตะไล** เป็นขนมไทยที่ทำจากแป้งข้าวเจ้า กะทิ และน้ำตาล นึ่งในถ้วยตะไลซึ่งเป็นถ้วยกระเบื้องเล็ก ๆ ชนิดหนึ่ง ใส่ใบเตยและราดด้วยน้ำกะทิอีกครั้ง บางครั้งอาจผสมเกลือหรือไข่

ย่านที่ขายและพบเห็นขนมถ้วยที่ได้บ่อยที่สุดแห่งหนึ่งในกรุงเทพมหานครคือตลาดนางเลิ้งในเขตป้อมปราบศัตรูพ่าย

## อ้างอิง
เมฆแมมมาตัส

**เมฆแมมมาตัส** () เป็นรูปทรงคล้ายกับกระเป๋าที่เรียงเป็นรูปแบบเซลล์แขวนอยู่ใต้ฐานของเมฆแม่ โดยทั่วไปจะแขวนอยู่กับเมฆฝนคิวมูโลนิมบัส แม้ว่าสามารถอาจแขวนอยู่กับเมฆแม่อื่น ๆ ได้อีกด้วย ชื่อ *mammatus* มาจากภาษาละติน *mamma* (แปลว่า "เต้านม") ตาม WMO International Cloud Atlas ระบุไว้ว่า mamma เป็นคุณลักษณะเสริมของเมฆไม่ได้เป็นประเภทหรือรูปแบบอื่นๆ ของเมฆ เมฆแมมมาตัสถูกสร้างขึ้นโดยอากาศเย็นที่จมลงเพื่อสร้างกระเป๋าตรงกันข้ามกับปุยเมฆที่ลอยขึ้นผ่านการหมุนเวียนของอากาศอุ่น การก่อตัวเหล่านี้ถูกอธิบายครั้งแรกในปี พ.ศ. 2437 โดย William Clement Ley
## อ้างอิง

หมวดหมู่:เมฆ
วัดพญาปราบปัจจามิตร

**วัดพญาปราบปัจจามิตร** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมคลองลัดหลวง ทางฝั่งตะวันตกติดกับวัดกลาง (ปัจจุบันเป็นตลาดสด) อยู่ในตำบลตลาด อำเภอพระประแดง จังหวัดสมุทรปราการ

วัดพญาปราบปัจจามิตรตั้งเมื่อ พ.ศ. 2357 สร้างขึ้นโดยชาวมอญบ้านทะมังที่อพยพมาจากเกาะทะมัง ประเทศพม่า มาอยู่ที่เมืองประทุมธานี พระบาทสมเด็จพระพุทธเลิศหล้านภาลัยโปรดให้ชาวมอญเหล่านี้อพยพมาอยู่ที่นครเขื่อนขันธ์เพื่อเป็นกำลังในการสร้างเมืองใหม่ ต่อมาได้สร้างวัดนี้ขึ้น โดยพญาปราบปัจจามิตรเป็นหัวหน้าดำเนินการสร้างวัดใหม่ จึงได้ขนานนามว่า "วัดพญาปราบปัจจามิตร" ตามชื่อผู้สร้าง แต่ชาวบ้านละแวกนั้นยังคงเรียกว่า **วัดมะมอ** วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2357 ผูกพัทธสีมาเมื่อ พ.ศ. 2370

อุโบสถสร้างเมื่อ พ.ศ. 2357 ลักษณะทรงไทยโบราณ ฐานเป็นบัวคว่ำบัวหงาย ศาลาการเปรียญทรงโบราณสร้างเมื่อ พ.ศ. 2468

## อ้างอิง

พญาปราบปัจจามิตร
พญาปราบปัจจามิตร
วัดโพธิ์บางโอ

**วัดโพธิ์บางโอ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางโอ ตำบลวัดชลอ อำเภอบางกรวย จังหวัดนนทบุรี

## ประวัติ
วัดโพธิ์บางโอไม่มีประวัติการสร้างและนามผู้สร้างที่แน่ชัด หนังสือ *ประวัติวัดทั่วราชอาณาจักร เล่ม ๒* ของกรมการศาสนาระบุว่าวัดนี้สร้างขึ้นใน พ.ศ. 2310 ส่วนพระอธิการแดง ธมฺมสโร เจ้าอาวาสรูปที่ 6 (พ.ศ. 2482–2523) เคยเล่าว่าวัดนี้สร้างในสมัยสมเด็จพระสรรเพชญ์ที่ 8 (พระเจ้าเสือ) แต่เดิมชาวบ้านบริเวณนี้มีอาชีพเป็นช่างสานโอน้ำแบบโบราณขายเป็นส่วนมาก จึงเติมชื่อบ้านบางโอต่อท้ายชื่อวัด ต่อมาในสมัยพระบาทสมเด็จพระนั่งเกล้าเจ้าอยู่หัว สมเด็จพระศรีสุลาลัย พระราชมารดาในพระบาทสมเด็จพระนั่งเกล้าเจ้าอยู่หัว ทรงมอบให้พระสัมพันธวงศ์เธอ กรมหลวงเสนีบริรักษ์เป็นผู้บูรณะและได้ดูแลทะนุบำรุงอุปถัมภ์วัดโพธิ์บางโอตลอดมา จนมาถึงพระยาสากลกิจประมวญ (หม่อมหลวงแปลก เสนีวงศ์ ณ กรุงเทพ) ได้ทะนุบำรุงวัดโพธิ์บางโอร่วมกับญาติ ๆ บางครั้งชาวบ้านจึงเรียกวัดนี้ว่า **วัดโพธิ์เสนี** กรมศิลปากรขึ้นทะเบียนวัดนี้เป็นโบราณสถานตามประกาศราชกิจจานุเบกษา เล่ม 116 ตอนพิเศษ 7 ง หน้า 6–7 วันที่ 22 มกราคม พ.ศ. 2542

## อาคารเสนาสนะ
พระอุโบสถมีหน้าบันสลักไม้รูปนารายณ์ทรงครุฑลายกนกขมวดเกี่ยวพันกัน เบื้องหลังมีเทพนมและยักษ์พนม ซุ้มประตูทางเข้าวัดทำเป็นหัวเม็ด เป็นเสาสี่เหลี่ยมย่อมุมไม้สิบสองสูงขึ้นและเอนเข้าหากัน รอบพระอุโบสถมีพาไลและกำแพงแก้ว ซุ้มใบเสมาทรงกลม ฐานของซุ้มก็เป็นทรงกลม ตัวซุ้มแหวะเป็นช่องหน้าต่างสามช่อง ทรงยอดโค้งคล้ายซุ้มจระนำ ข้างบนมียอดเล็ก ๆ ปั้นปูนลวดลายรับกับบัวยอดซุ้มและแข้งสิงห์เบื้องล่าง ลักษณะบ่งชี้ว่าเป็นฝีมือช่างสมัยสมเด็จพระเจ้าอยู่หัวบรมโกศ ใบเสมาเป็นหินทรายทำรูปหัวนาคออกสองข้างเอวเสมาเหมือนกันแต่ทรงด้านบนอวบอ้วน สันนิษฐานว่าเป็นฝีมือช่างสมัยสมเด็จพระเจ้าอยู่หัวบรมโกศเช่นกัน มีเจดีย์ทิศล้อมรอบตัวพระอุโบสถทั้งสี่ด้าน ซุ้มบันแถลงประดับกรอบประตูหน้าต่างทำจากปูนน้ำอ้อย  

ภายในพระอุโบสถมีภาพจิตรกรรมฝาผนัง เป็นจิตรกรรมแป้งสาคูเปียกฝีมือช่างสกุลนนทบุรีสมัยพระบาทสมเด็จพระนั่งเกล้าเจ้าอยู่หัว เขียนเป็นภาพปริศนาธรรม ภาพพุทธประวัติ และภาพปลงกัมมัฏฐาน ผนังเหนือหน้าต่างพระอุโบสถมีภาพเขียนกระจกเล็ก ๆ ใส่กรอบติดไว้จำนวนหลายภาพ ลักษณะฝีมือช่างจีน เพราะส่วนใหญ่เป็นเรื่องราวขนบธรรมเนียมประเพณีจีน มีบางภาพเป็นแบบตะวันตก เช่น ภาพสตรีชาวตะวันตกอ่านหนังสือ แต่เมื่อ พ.ศ. 2537 และ พ.ศ. 2541 เกิดไฟไหม้ในพระอุโบสถ ทำให้ภาพเขียนกระจกเหล่านี้ได้รับความเสียหาย ส่วนภาพจิตรกรรมฝาผนังก็หมองลงจากเขม่าควันไฟ

หน้าพระอุโบสถยังมีรูปสลักหินที่มาจากจีน คล้ายเป็นรูปยักษ์รักษาวัด ตนหนึ่งหน้าดุ อีกตนหนึ่งหน้ายิ้ม มือถือกระบองด้วยกันทั้งคู่ หอระฆังเป็นแบบสกุลช่างเมืองนนทบุรี มีลักษณะเป็นมณฑปยอดเจดีย์ผสมกันระหว่างหอสูงรูปสี่เหลี่ยมกับเจดีย์ย่อมุม แหล่งข้อมูลบางแห่งกล่าวว่าเป็นหอระฆังที่งามที่สุดในจังหวัดนนทบุรี

## อ้างอิง

โพธิ์บางโอ
หมวดหมู่:โบราณสถานในจังหวัดนนทบุรี
สถานีโทรทัศน์แห่งเนปาล

**สถานีโทรทัศน์แห่งเนปาล** (; ) เป็นสถานีโทรทัศน์แห่งแรกในเนปาล และเป็นช่องโทรทัศน์เดียวที่ออกอากาศข่าวเวลา 20:00 น. คือรายการที่นิยมมากที่สุดของช่องนี้

## อ้างอิง

## แหล่งข้อมูลอื่น
* http://www.ntv.org.np
* NTV Live 

หมวดหมู่:สถานีโทรทัศน์ในประเทศเนปาล
เนปาล
หมวดหมู่:รัฐบาลแห่งเนปาล
การระบาดทั่วของโควิด-19 ในประเทศเบนิน

การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศเบนิน เมื่อเดือนมีนาคม พ.ศ. 2563
## อ้างอิง

หมวดหมู่:การระบาดทั่วของโควิด-19 แบ่งตามประเทศ
นานูเมอา

**นานูเมอา** () เป็นอะทอลล์ตั้งอยู่สุดทางตะวันตกเฉียงเหนือของประเทศตูวาลู ซึ่งเป็นประเทศเกาะในภูมิภาคพอลินีเซีย อะทอลล์แห่งนี้เป็นส่วนหนึ่งของอะทอลล์และเกาะจำนวน 9 แห่ง ที่กระจายตัวเป็นระยะทาง  ทางตอนใต้ของเส้นศูนย์สูตรและตะวันตกของเส้นแบ่งเขตวันสากลในมหาสมุทรแปซิฟิก นานูเมอามีพื้นที่  และมีประชากรจำนวน 512 คน (สำมะโน ค.ศ. 2017)

## ภูมิศาสตร์
นานูเมอาตั้งอยู่ขอบของสามเหลี่ยมพอลินีเซีย โดยอยู่ทางใต้ของหมู่เกาะกิลเบิร์ต ซึ่งมีลักษณะทางภาษาและวัฒนธรรมแบบไมโครนีเซีย มีสภาพพื้นที่เป็นอะทอลล์ ประกอบด้วยเกาะพื้นที่ต่ำบนไหล่ของพืดหินปะการังล้อมรอบลากูน  ขนาดของอะทอลล์ยาวประมาณ 12 กิโลเมตรและกว้างประมาณ 2.5 กิโลเมตรและมีพื้นที่แห้งประมาณ 3.9 ตารางกิโลเมตร นอกจากนี้ยังมีพื้นที่อนุรักษ์นานูเมอา ซึ่งครอบคลุมพื้นที่ประมาณ 2 ตารางกิโลเมตร ประกอบด้วยพื้นที่ลากูนกลางและพื้นที่ปะการังร้อยละ 10 ของอะทอลล์ รวมถึงเกาะเล็ก 2 เกาะด้วย

หมู่บ้านที่ใหญ่ที่สุดคือเฮามาเอฟา มีประชากร 187 คน (ค.ศ. 2012) และโลลูอา มีประชากร 187 คน (ค.ศ. 2012) โดยมีโรงเรียนประถมศึกษาประจำอะทอลล์คือโรงเรียนเกาไมเล ครัวเรือนในนานูเมอาตั้งอยู่อย่างกระจัดกระจายจากลากูนด้านหนึ่งสู่อีกด้านหนึ่ง เกาะเล็กขนาดใหญ่ 2 เกาะ ได้แก่ นานูเมอาและลาเกนาครอบคลุมพื้นที่แห้งร้อยละ 90 ของพื้นที่ทั้งหมด นอกจากนี้ยังมีเกาะเล็กขนาดเล็กอีก 3 เกาะ ได้แก่ เตโมตูโฟลีกี ลาโฟงากีและเตอาตัวอาตาเอโปอา

หลุมปลูกปูลากา (กลีชนิดหนึ่ง) ตั้งอยู่ที่ลาเกนา เนื่องจากชาวนานูเมอาต้องการให้พื้นที่นานูเมอาปราศจากยุง การปลูกปูลากาจะทำในหลุมขนาดใหญ่ที่มีดินปุ๋ยหมัก โดยให้พื้นที่หลุมอยู่ต่ำกว่าระดับน้ำ

ในเดือนมีนาคม ค.ศ. 2015 นานูเมอาได้รับผลกระทบจากไซโคลนปาม ทำให้บ้านเรือน พืชการเกษตรและโครงสร้างพื้นฐานได้รับความเสียหาย

## ภาษาและวัฒนธรรม
ชาวนานูเมอาเป็นส่วนหนึ่งของชาวพอลินีเซีย ภาษาย่อยนานูเมอาซึ่งเป็นภาษาย่อยของภาษาตูวาลูมีความใกล้ชิดกับกลุ่มภาษาพอลินีเซียตะวันตกอื่น ๆ ซึ่งรวมถึง ภาษาตองงา ภาษาโทเคอเลา ภาษาซามัวและภาษาในบริเวณพอลินีเซียเอาท์ไลเออร์ แม้ว่าชุมชนทั้งแปดของตูวาลูจะมีสำเนียงและคำศัพท์เฉพาะ ทว่าภาษาย่อยต่าง ๆ ของตูวาลูนั้นสามารถพูดแล้วเข้าใจร่วมกันได้ ยกเว้นภาษาของชาวนูอี ซึ่งเป็นชุมชนที่มีการตั้งถิ่นฐานของกลุ่มที่พูดภาษากิลเบิร์ต

## แหล่งข้อมูลอื่น
* TALES FROM NANUMEA: PAI & VAU, animation by George Siosi Samuels, Cultural Animator 
* TALES FROM NANUMEA: THE DEFEAT OF TULAAPOUPOU, animation by George Siosi Samuels, Cultural Animator 
*Nanumea.Net—A Website for the People of Nanumea
*Images and further information on the Kaumaile spear from Nanumea.net
*TuvaluIslands.com

## อ้างอิง

หมวดหมู่:ประเทศตูวาลู
ไนไตรต์

ไอออนของ**ไนไตรต์** ()  มีสูตรทางเคมีคือ  ไนไตรต์ (ส่วนใหญ่เป็นโซเดียมไนไตรต์) ถูกใช้อย่างแพร่หลายในอุตสาหกรรมเคมีและยา ไนไตรต์แอนไอออนเป็นตัวกลางของในวัฏจักรไนโตรเจนในธรรมชาติ ชื่อไนไตรต์ยังหมายถึงสารประกอบอินทรีย์ที่มีกลุ่ม -ONO ซึ่งเป็นเอสเทอร์ของกรดไนตรัส

## การเตรียม
โซเดียมไนไตรต์ถูกผลิตขึ้นในเชิงอุตสาหกรรมโดยการส่ง "ไนตรัสฟูม" ลงในสารละลายน้ำโซเดียมไฮดรอกไซด์หรือโซเดียมคาร์บอเนต:

:\ce + \begin{Bmatrix}\ce{2NaOH}\\\ce{Na2CO3}\end{Bmatrix} \ce{-> 2 NaNO2} + \begin{Bmatrix}\ce{H2O}\\\ce{CO2}\end{Bmatrix}
ผลิตภัณฑ์จะถูกทำให้บริสุทธิ์โดยการตกผลึกซ้ำ ไนไตรต์ของโลหะอัลคาไลมีความเสถียรทางความร้อนสูงถึงและเกินจุดหลอมเหลว (441&nbsp;°C สำหรับ ) แอมโมเนียมไนไตรต์สามารถทำได้จากไดไนโตรเจนไตรออกไซด์  ซึ่งเป็นแอนไฮไดรด์ของกรดไนตรัส:
:\ce{2{NH3}+{H2O}+{N2O3} -> 2{NH4NO2}}

## ปฏิกิริยา
### คุณสมบัติของกรด-เบส
ไนไตรต์เป็นคู่เบสของกรดอ่อนไนตรัส:
:HNO2  H+ + ; p''K''<sub>a</sub> ≈ 3.3 ที่ 18&nbsp;°C
กรดไนตรัสมีความผันผวนสูงเช่นกัน – ในสถานะแก๊สมักจะอยู่เป็นโมเลกุลทรานส์แพลนนาร์ ในสารละลายมันไม่เสถียรเมื่อเนื่องจากปฏิกิริยาความไม่สมส่วน:
:3HNO2 (aq)  H3O+ +  + 2NO
ปฏิกิริยานี้ช้าที่ 0&nbsp;°C การเติมกรดลงในสารละลายไนไตรต์โดยมีตัวรีดิวซ์เช่น เหล็ก&nbsp;(II) เป็นวิธีการสร้างไนตริกออกไซด์ (NO) ในห้องปฏิบัติการ

## ชีวเคมี
ในไนตริฟิเคชั่น แอมโมเนียมจะถูกเปลี่ยนเป็นไนไตรต์โดยแบคทีเรีบ สายพันธุ์ที่สำคัญ ได้แก่ *[[Nitrosomonas]]* แบคทีเรียชนิดอื่น ๆ เช่น *[[Nitrobacter]]* มีหน้าที่ในการออกซิเดชันของไนไตรต์ให้กลายเป็นไนเตรต

ไนไตรต์สามารถลดลงเป็นไนตริกออกไซด์หรือแอมโมเนียได้โดยแบคทีเรียหลายชนิด ภายใต้ภาวะพร่องออกซิเจนไนไตรต์อาจปล่อยไนตริกออกไซด์ซึ่งทำให้เกิดการขยายตัวของหลอดเลือด มีการอธิบายกลไกหลายประการในการเปลี่ยนไนไตรต์เป็น NO รวมถึงการรีดักชันทางเอนไซม์โดย xanthine oxidoreductase, nitrite reductase และ NO synthase (NOS) รวมถึงปฏิกิริยาความไม่สมส่วนของกรดโดยไม่ใช้เอนไซม์

## อ้างอิง

## แหล่งข้อมูลอื่น

*Material Safety Data Sheet, sodium nitrite (archive)
*ATSDR – Case Studies in Environmental Medicine – Nitrate/Nitrite Toxicity (archive) – กระทรวงสุขภาพและบริการมนุษย์สหรัฐ 
*บทความเกี่ยวกับความเป็นพิษของไนไตรต์

หมวดหมู่:ไนไตรต์
หมวดหมู่:ออกโซแอนไอออน
หมวดหมู่:วัฏจักรไนโตรเจน
หมวดหมู่:สารกันเสีย
วัดดงมูลเหล็ก

**วัดดงมูลเหล็ก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 5 ไร่ 81 ตารางวา

วัดดงมูลเหล็กตั้งวัดเมื่อปี พ.ศ. 2400 ไม่ปรากฏหลักฐานการสร้างที่ชัดเจน เดิมชื่อ **วัดน้อยนางทำ** มีผู้สันนิษฐานว่าสร้างในสมัยเดียวกับวัดลครทำและวัดพระยาทำ เนื่องจากลักษณะอิฐที่รื้อจากอุโบสถหลังเก่าเป็นชนิดเดียวกัน ต่อมาเรียกว่า "วัดดงมูลเหล็ก" เหตุเพราะบริเวณนั้นมีต้นขี้เหล็กอยู่มาก วัดได้รับพระราชทานวิสุงคามสีมาเมื่อ พ.ศ. 2522

อุโบสถกว้าง 8 เมตร ยาว 17 เมตร สร้างเมื่อ พ.ศ. 2520 ประดับช่อฟ้า ใบระกา หางหงส์ หลังคาลด 3 ชั้น ภายในประดิษฐานพระประธาน เป็นพระพุทธรูปปางมารวิชัย ศิลปะสมัยอู่ทอง ขนาดหน้าตักกว้าง 43 นิ้ว สูง 60 นิ้ว เป็นพระประธาน ซึ่งชาวบ้านนิยมเรียกกันว่า *หลวงพ่ออู่ทอง* อาคารเสนาสนะอื่น ได้แก่ วิหาร เป็นอาคารก่ออิฐถือปูน กว้าง 5.65 เมตร ยาว 11.50 เมตร ศาลาการเปรียญ ขนาดกว้าง 10 เมตร ยาว 15 เมตร

## รายนามเจ้าอาวาส
* พระอธิการกลิ่น อินฺทปญฺโญ 
* พระมหาสุบิน ขนฺติโก 
* พระมงคลดิสวัฒน์ (หม่อมราชวงศ์พร้อมวุฒิดิศ สทฺธาธิโก) 
* พระครูปิยกิจวรวัฒน์ (พจน์) 

## อ้างอิง

ดงมูลเหล็ก
หมวดหมู่:โบราณสถานในเขตบางกอกน้อย
กอนต์เล็ต (วิดีโอเกม พ.ศ. 2557)

***กอนต์เล็ต*** () เป็นวิดีโอเกมแนวสับและเฉือนตะลุยดันเจียนในมุมมองจากบนลงล่าง ซึ่งพัฒนาโดยแอร์โรว์เฮดเกมสตูดิโอส์ และเผยแพร่โดยวอร์เนอร์บราเธอส์อินเตอร์แอกทีฟเอนเตอร์เทนเมนต์ โดยเป็นส่วนหนึ่งของซีรีส์*[[กอนต์เล็ต (วิดีโอเกม พ.ศ. 2528)|กอนต์เล็ต]]* ซึ่งเปิดตัวเมื่อวันที่ 23 กันยายน ค.ศ. 2014 *กอนต์เล็ต*ได้รับการเปิดตัวสำหรับเพลย์สเตชัน 4 ในชื่อ***กอนต์เล็ต: สเลเยอร์อิดิชัน*** ในเดือนสิงหาคม ค.ศ. 2015

## รูปแบบการเล่น
ผู้เล่นสวมบทบาทเป็นหนึ่งในฮีโรสีตัว ได้แก่ ธอร์เดอะวอริเออร์, ไธราเดอะวาลคิรี, เมอร์ลินเดอะวิซเซิร์ด หรือเควสเตอร์ดิเอลฟ์ (ผู้เล่นหนึ่งคนต่อหนึ่งตัวละคร) อนุญาตให้เล่นเกมร่วมมือกันแบบหลายผู้เล่นได้สูงสุดสี่คน ดันเจียนที่จะสำรวจเป็นแผนที่กำหนดบางส่วนและสร้างขึ้นตามกระบวนคำสั่งบางส่วน

## การตอบรับ

*กอนต์เล็ต*ได้รับคำวิจารณ์จากนักวิจารณ์ที่ระดับปานกลาง การรวบรวมบทวิจารณ์ในเว็บไซต์เมทาคริติกได้ให้คะแนนเวอร์ชันพีซีที่ 69 เต็ม 100 ส่วนเว็บไซต์เกมแชกนิวส์ระบุว่า "จนถึงตอนนี้ดูเหมือนว่า*กอนต์เล็ต*จะรวบรวมจิตวิญญาณส่วนใหญ่ที่ทำให้เกมอาร์เคด ค.ศ. 1985 สนุกมาก" ในขณะเดียวกันก็ระบุด้วยว่าเกมนี้ไม่ได้ใช้งานง่ายมากนักในแง่ของการหากลไกที่ปลดล็อกในขณะที่คุณเล่นเกม คริส บราวน์ แห่งเว็บไซต์เกมแพลนเน็ตของนิวซีแลนด์ระบุว่า "*กอนต์เล็ต*มีรอยขีดข่วนอาการคันที่ผมไม่รู้ว่ามี" โดยพบว่า "เรียบง่าย แต่ไม่ไร้สมอง" แต่ว่ายัง "สนุกราวกับขุมนรก" เขายังเน้นส่วนต่อประสานกับผู้ใช้ในโครงสร้างตัวอย่างว่า "เก้งก้าง" เมื่อเปรียบเทียบกับเกมดั้งเดิมอายุ 30 ปี เว็บไซต์เดสทรักทอยด์ให้ความเห็นว่า "เกมนี้ไม่ใช่เกมสันทนาการที่แท้จริง แต่เป็นเกมที่เหมาะกับแอร์โรว์เฮดมากกว่า" โดยพบว่า "แม้ว่าเนื้อหาอาจจะดูแปลกใหม่ แต่ก็ไม่มีอะไรที่สดใหม่จริง ๆ กับกอนต์เล็ต และนั่นอาจเป็นเพียงวิธีที่แฟน ๆ ต้องการ" เดฟ รัดเดน จากเว็บไซต์ไอจีเอ็นให้คะแนนเกมนี้ที่ 6.8 เต็ม 10 โดยชื่นชมรูปแบบผู้เล่นร่วมมือกันสี่คน ในขณะที่วิจารณ์รูปแบบการเล่นที่ซ้ำซากและมีคุณค่าในการกลับมาเล่นอีกครั้งต่ำ ส่วนแดเนียล แทค จากนิตยสาร*[[เกมอินฟอร์เมอร์]]*ให้คะแนนเกมนี้ที่ 7 เต็ม 10 โดยระบุว่าการค้นหาการต่อสู้ของหัวหน้าสนุก แต่ไม่เพียงพอ และการออกแบบเลเวลของเกมที่ดูไร้อารมณ์และซ้ำซาก โดยอธิบายว่ามันเป็น "ปุ่มกดอัตโนมัติที่ชวนให้หลับ" และไมเคิล พี. ฮิวเบอร์ แห่งเว็บไซต์เกมเทรเลอร์สให้คะแนนเกมนี้ที่ 7.9 เต็ม 10 โดยยกย่องคลาสที่แตกต่างกันทั้งสี่คลาส ในขณะเดียวกันก็วิจารณ์การขาดสภาพแวดล้อมที่หลากหลาย รวมถึงคุณค่าในการกลับมาเล่นอีกครั้ง

## อ้างอิง

## แหล่งข้อมูลอื่น
* 

หมวดหมู่:วิดีโอเกมที่ออกวางจำหน่ายในปี พ.ศ. 2557
หมวดหมู่:วิดีโอเกมแอ็กชันเล่นตามบทบาท
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่พัฒนาขึ้นในประเทศสวีเดน
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับวินโดวส์
วัดเตย (จังหวัดนนทบุรี)

**วัดเตย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านเตย ตำบลบางตะไนย์ อำเภอปากเกร็ด จังหวัดนนทบุรี

## ประวัติ
วัดเตยสร้างขึ้นเมื่อ พ.ศ. 2375 ที่ตั้งเดิมนั้นอยู่ห่างจากที่ตั้งปัจจุบัน 100 เมตร แต่ย้ายมาที่ใหม่เนื่องจากพื้นที่กว้างขวาง ได้มีการถากกอเตยและปรับพื้นที่สร้างใหม่ โดยตั้งชื่อวัดว่า "วัดเตย" ตามสภาพพื้นที่ แต่เดิมวัดเป็นที่ราบลุ่มน้ำท่วมขัง จึงได้จัดทำโครงการยกพื้นที่วัดใน พ.ศ. 2523 ปรับถมพื้นที่ใหม่ทั้งหมดสูงประมาณ 1 เมตร จนกระทั่ง พ.ศ. 2526 น้ำท่วมอีก จึงได้ปรับถมที่เพิ่มสูงอีก 1 เมตร และใน พ.ศ. 2538 น้ำท่วมมาก ทางวัดได้ถมพื้นที่อีก ปัจจุบันไม่มีน้ำท่วมอีก วัดได้รับพระราชทานวิสุงคามสีมาใน พ.ศ. 2556

## อาคารเสนาสนะ
อาคารเสนาสนะประกอบด้วยอุโบสถหลังใหม่สร้างเมื่อ พ.ศ. 2538 ภายในประดิษฐานพระประธาน เป็นพระพุทธรูปปางสมาธิ สร้างเมื่อ ร.ศ. 117 ประตูอุโบสถทำจากไม้สักสูง 3 เมตร ในอุโบสถมีภาพจิตรกรรมฝาผนัง อุโบสถหลังเก่าเป็นอุโบสถกลางน้ำ เนื่องจาก พ.ศ. 2538 เกิดน้ำท่วมครั้งใหญ่ทำให้น้ำท่วมขังอยู่บริเวณรอบโบสถ์ จนกลายเป็นโบสถ์กลางน้ำ

ศาลาการเปรียญสร้างเมื่อ พ.ศ. 2471 เป็นอาคารไม้ทรงไทย หอสวดมนต์สร้างเมื่อ พ.ศ. 2540 เป็นอาคารคอนกรีตเสริมเหล็ก ศาลาเอนกประสงค์สร้างเมื่อ พ.ศ. 2470 กุฏิสงฆ์และศาลาบำเพ็ญกุศล และเจดีย์ 2 องค์ ศิลปะสมัยกรุงศรีอยุธยา

## อ้างอิง

เตย
เตย